De conformitat amb la llei i tal i com indica la Instrucció 5/2018, de 28 de maig 2018, sobre la regulació dels dispositius personals de gravació per part dels membres de la Policia de la Generalitat – Mossos d'Esquadra (PG-ME) us informem que la PG-ME disposa de càmeres de gravació personals com a nova eina d'ús policial destinada a les funcions orientades a garantir la seguretat ciutadana.
La PG-ME podrà fer servir els DPG davant la comissió de fets delictius, i també davant la comissió d'infraccions administratives greus o molt greus de seguretat ciutadana.
En general es poden fer servir els DPG davant situacions que comportin un risc concret i immediat per a la vida o la integritat física dels agents o de terceres persones, o la causació de danys a les coses.
L'ús d'aquest dispositiu es pot fer servir en situacions:
Únicament la Direcció General de la Policia pot subministrar els DPG com a eina de dotació oficial i aquesta anirà associada a les persones funcionàries de les unitats autoritzades que hagin superat la formació d'instructors o usuaris d'aquest dispositiu.
El dispositiu personal de gravació és de petites dimensions i s'instal·larà a l'uniforme dels mossos.
La Direcció General de la Policia.
Els DPG permeten la traçabilitat i control posterior del seu ús:
Els enregistraments els emmagatzemarà la Direcció General de la Policia i es destruiran en el termini d'un mes des de la seva captació, excepte:
En aquests casos els enregistraments restaran al servidor de la Direcció General de la Policia a disposició de l'autoritat judicial o administrativa, llevat que disposin el contrari.
La Comissió de Control dels Dispositius de Videovigilància de Catalunya (CCDVC), prevista al capítol 2 del Decret 134/1999, és l'òrgan consultiu i de control d'aquesta matèria, amb la finalitat de vetllar perquè es garanteixi el dret a la privacitat, a la intimitat i a la pròpia imatge dels ciutadans.
La utilització del DPG s'ha de fer amb respecte escrupolós als principis d'oportunitat, de proporcionalitat i de congruència, principis bàsics que han de regir tota actuació policial.
De conformitat amb l'article 11 de la Llei 10/1994, d'11 de juliol, de la Policia de la Generalitat – Mossos d'Esquadra, la policia ha d'actuar, en l'exercici de llurs funcions, amb la decisió necessària i sense retard, quan d'això depengui evitar un mal greu, immediat i irreparable, i ha de regir-se en fer-ho, pels principis de congruència, d'oportunitat i de proporcionalitat en la utilització dels mitjans a llur abast.
L'article 282 estableix que la policia judicial té per objecte, i és obligació de tots els qui la componen, esbrinar els delictes públics que es cometin al seu territori o demarcació; practicar, segons les seves atribucions, les diligències necessàries per comprovar-los i descobrir els delinqüents, i recollir tots els efectes, instruments o proves del delicte que podrien desaparèixer, per posar-los a disposició de l'autoritat judicial.
L'article 2.1, de conformitat amb el que disposa l'article 6 de la Llei orgànica 4/1997, de 4 d'agost, disposa que les actuacions s'han de fer d'acord amb el principi de proporcionalitat, que exigeix una adequació de la utilització dels mitjans emprats a les finalitats previstes i que la gravació d'imatges i de sons sigui estrictament la necessària per complir aquestes finalitats.
En virtut d'aquest principi, l'article 2.2 del Decret 134/1999 exigeix l'existència d'un perill cert i concret per a la seguretat pública, per a l'ús dels equips mòbils de gravació.
La Instrucció 5/2018, de 28 de maig de 2018, sobre la regulació dels dispositius personals de gravació, per part dels membres de la Policia de la Generalitat – Mossos d'Esquadra (PG-ME), és la normativa interna que estableix les directrius sobre la utilització correcta dels DPG i les actuacions que cal dur a terme quan se'n faci ús.